Επιμένει -όπως ήταν αναμενόμενο- ο Μάκης Βορίδης στις δηλώσεις περί «αναγκαστικότητας του ξύλου». Φρόντισε μάλιστα να επαναλάβει τις εν λόγω απόψεις του με αφρορμή τα νέα φαινόμενα ακραίας αστυνομικής βίας μετά τις πορείες για την επέτειο για την δολοφονία του Αλέξανδρου Γρηγορόπουλου.

Συγκεκριμένα μιλώντας σε εκπομπή του Σκάι μίλησε για την ανάγκη «να εξοικειωθούμε με την αναγκαστικότητα του ξύλου».

«Έπρεπε να έχετε διδαχθεί ως προς αυτό μετά τη συζήτηση που είχαμε. Συναινετική βία δεν υπάρχει. Όλα τα υπόλοιπα είναι στοιχεία εξαναγκασμού. Η βία υποχρεωτική είναι αναγκαστική. Δεν έχετε εξοικειωθεί ακόμα με αυτό;» ανέφερε χαρακτηριστικά ο υπουργός Αγροτικής Ανάπτυξης.

«Όχι δεν έχω εξοικειωθεί. Γιατί να εξοικειωθούμε με τη βία κ. υπουργέ;» είπαν οι δημοσιογράφοι, για να ακούσουν τον Μάκη Βορίδη να προχωρά ένα βήμα παρακάτω:

«Αν με καθυβρίσετε οι συνέπειες που θα υποστείτε, θα είναι συναινετικές;» ρώτησε για να καταλήξει στο τέλος της εκπομπής τον συλλογισμό του χαριτολογώντας: «Πρέπει να διδαχθεί ο εξαναγκασμός».